ครม. เคาะลดค่า “ก๊าซหุงต้ม” ผ่านบัตรสวัสดิการรัฐ เพิ่มเป็น 100 บ. เริ่มเม.ย.นี้
ครม. เคาะลดค่า "ก๊าซหุงต้ม" ผ่านบัตรสวัสดิการรัฐเพิ่มเป็น 100 บาทต่อคนต่อ 3 เดือน ในช่วงเดือนเม.ย.-มิ.ย.66 โดยจะเริ่มใช้สิทธิได้ในวันที่ 1 เม.ย 66 คาดว่าจะมีประมาณ 7.5  ล้านราย รวมเป็นเงิน 150 ล้านบาท
ครม. เคาะลดค่า "ก๊าซหุงต้ม" ผ่านบัตรสวัสดิการรัฐเป็น 100 บาทต่อคนต่อ 3 เดือน ในช่วงเดือนเม.ย.-มิ.ย.66 โดยจะเริ่มใช้สิทธิได้ในวันที่ 1 เม.ย 66 คาดว่าจะมีประมาณ 7.5  ล้านราย รวมเป็นเงิน 150 ล้านบาท
14 มี.ค. 2566

นายอนุชา บูรพชัยศรี โฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบมาตรการบรรเทาผลกระทบราคาก๊าซปิโตรเลียมเหลว (LPG) โครงการยกระดับความช่วยเหลือส่วนลดค่าซื้อก๊าซหุงต้ม สำหรับผู้ได้รับสิทธิสวัสดิการแห่งรัฐ ปี 2565 โดยปรับเพิ่มความช่วยเหลือส่วนลดค่าซื้อก๊าซหุงต้ม จากเดิม 80 บาท/คน/3 เดือน เพิ่มอีก 20 บาท/คน/3 เดือน รวมเป็น 100 บาท/คน/3 เดือน ในช่วงเดือนเมษายน – มิถุนายน 2566
ทั้งนี้ เพื่อบรรเทาผลกระทบจากราคา LPG ที่ยังอยู่ในระดับสูง และเป็นการช่วยลดภาระค่าครองชีพสำหรับกลุ่มผู้มีรายได้น้อย โดยคาดว่าผู้ได้รับสิทธิสวัสดิการแห่งรัฐกลุ่มใหม่ จะเริ่มใช้สิทธิได้ในวันที่ 1 เมษายน 2566 ซึ่งคาดว่าจะมีประมาณ 7.5  ล้านราย รวมเป็นเงิน 150 ล้านบาท